CELEX: 32020D0136
Language: lv
Date: 2020-01-22 00:00:00
Title: Eiropas Centrālās Bankas Lēmums (ES) 2020/136 (2020. gada 22. janvāris) par to, kā ārpus euro zonas nacionālās centrālās bankas apmaksā Eiropas Centrālās bankas kapitālu, un par Lēmuma (ES) 2019/48 atcelšanu (ECB/2020/2)

1.2.2020   
               
               
                  LV
               
               
                  Eiropas Savienības Oficiālais Vēstnesis
               
               
                  LI 27/1
               
            
         EIROPAS CENTRĀLĀS BANKAS LĒMUMS (ES) 2020/136
         (2020. gada 22. janvāris)
         par to, kā ārpus euro zonas nacionālās centrālās bankas apmaksā Eiropas Centrālās bankas kapitālu, un par Lēmuma (ES) 2019/48 atcelšanu (ECB/2020/2)
         EIROPAS CENTRĀLĀS BANKAS ĢENERĀLPADOME,
         ņemot vērā Līgumu par Eiropas Savienības darbību,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 47. pantu,
         tā kā:
         
                     (1)
                  
                  
                     Eiropas Centrālo banku sistēmas un Eiropas Centrālās bankas Statūtu (tālāk tekstā – “ECBS Statūti”) 47. pants nosaka, ka to dalībvalstu nacionālās centrālās bankas, uz kurām attiecas izņēmums (tālāk tekstā – “ārpus euro zonas NCB”), neapmaksā to parakstīto kapitālu, ja vien Eiropas Centrālās bankas (ECB) Ģenerālpadome ar balsu vairākumu, kas pārstāv vismaz divas trešdaļas no ECB parakstītā kapitāla un vismaz pusi no akcionāriem, nenolemj, ka konkrēta minimālā procentuālā daļa no parakstītā kapitāla ir jāapmaksā kā ieguldījums, ar ko sedz ECB darbības izmaksas.
                  
               
                     (2)
                  
                  
                     Eiropas Centrālās bankas Lēmuma (ES) 2019/48 (ECB/2018/32) (1) 1. pantā noteikts, ka ikviena ārpus euro zonas NCB 2019. gada 1. janvārī apmaksā 3,75 % no savas daļas ECB parakstītajā kapitālā.
                  
               
                     (3)
                  
                  
                     Lielbritānijas un Ziemeļīrijas Apvienotā Karaliste (“Apvienotā Karaliste”) 2017. gada 29. martā paziņoja par nodomu izstāties no Eiropas Savienības saskaņā ar Līguma par Eiropas Savienību 50. pantu. Līgums par Eiropas Savienību un Līgums par Eiropas Savienības darbību vairs netiks piemērots Apvienotajai Karalistei no dienas pēc Eiropadomes Lēmuma (ES) 2019/1810 (2) 1. panta 1. punktā minētās dienas. Pēc Apvienotās Karalistes izstāšanās no Eiropas Savienības Bank of England pārstāj būt dalībvalsts nacionālā centrālā banka un Eiropas Centrālo banku sistēmas nacionālā centrālā banka. Eiropas Centrālās bankas Lēmums (ES) 2020/137 (ECB/2020/3) (3) nosaka ECB kapitāla parakstīšanas atslēgas (tālāk tekstā – “kapitāla atslēga”) korekciju saskaņā ar ECBS Statūtu 29.3. pantu 29.4. pantu un ar 2020. gada 1. februārī nosaka jaunos svērumus, kas katrai nacionālajai centrālajai bankai piešķirti koriģētajā kapitāla atslēgā (tālāk tekstā – “kapitāla atslēgas svērumi”).
                  
               
                     (4)
                  
                  
                     ECB kapitāla atslēgas korekcijai, kuru izsaucis tas, ka Bank of England pārstāj būt dalībvalsts nacionālā centrālā banka, nepieciešams pieņemt jaunu ECB lēmumu, ar kuru no tā piemērošanas dienas atceļ Lēmumu (ES) 2019/48 (ECB/2018/32) un ar kuru nosaka ECB parakstītā kapitāla procentuālo daļu, ko ārpus euro zonas NCB ir pienākums apmaksāt 2020. gada 1. februārī,
                  
               IR PIEŅĒMUSI ŠO LĒMUMU.
         
            1. pants
            Parakstītā un apmaksātā kapitāla apmērs un veids
            Ikviena ārpus euro zonas NCB 2020. gada 1. februārī apmaksā 3,75 % no savas daļas ECB parakstītajā kapitālā. Ņemot vērā Lēmuma (ES) 2020/137 (ECB/2020/3) 2. pantā noteiktos jaunos kapitāla atslēgas svērumus, ikvienai ārpus euro zonas NCB ir kopējais parakstītais kapitāls un apmaksātais kapitāls, kuru summas pretī tās nosaukumam norādītas šajā tabulā:
            
                        (EUR)
                     
                  
                        Ārpus euro zonas NCB
                     
                     
                        Parakstītais kapitāls 2020. gada 1. februārī
                     
                     
                        Apmaksātais kapitāls 2020. gada 1. februārī
                     
                  
                        Българска народна банка
                        (Bulgārijas Nacionālā banka)
                     
                     
                        106 431 469,51 
                     
                     
                        3 991 180,11 
                     
                  
                        Česká národní banka
                     
                     
                        203 445 182,87 
                     
                     
                        7 629 194,36 
                     
                  
                        Danmarks Nationalbank
                     
                     
                        190 422 699,36 
                     
                     
                        7 140 851,23 
                     
                  
                        Hrvatska narodna banka
                     
                     
                        71 390 921,62 
                     
                     
                        2 677 159,56 
                     
                  
                        Magyar Nemzeti Bank
                     
                     
                        167 657 709,49 
                     
                     
                        6 287 164,11 
                     
                  
                        Narodowy Bank Polski
                     
                     
                        653 126 801,54 
                     
                     
                        24 492 255,06 
                     
                  
                        Banca Naţională a României
                     
                     
                        306 228 624,99 
                     
                     
                        11 483 573,44 
                     
                  
                        Sveriges Riksbank
                     
                     
                        322 476 960,60 
                     
                     
                        12 092 886,02 
                     
                  
         
            2. pants
            Apmaksātā kapitāla korekcija
            
               1.   Ņemot vērā, ka ikviena ārpus euro zonas NCB jau ir apmaksājusi 3,75 % no savas daļas ECB parakstītajā kapitālā, kas saskaņā ar Lēmumu (ES) 2019/48 (ECB/2018/32) ir spēkā 2020. gada 31. janvārī, ikviena no tām pārved uz ECB tādu papildu summu, lai rezultāts atbilstu 1. panta tabulas trešajā ailē norādītajām summām.
            
            
               2.   Visus šajā pantā noteiktos pārvedumus veic saskaņā ar Eiropas Centrālās bankas Lēmumu (ES) 2020/137 (ECB/2020/5) (4).
            
         
         
            3. pants
            Stāšanās spēkā un atcelšana
            
               1.   Šis lēmums stājas spēkā 2020. gada 1. februārī.
            
            
               2.   Ar 2020. gada 1. februāri ir atcelts Lēmums (ES) 2019/48 (ECB/2018/32).
            
            
               3.   Atsauces uz Lēmumu (ES) 2019/48 (ECB/2018/32) uzskata par atsaucēm uz šo lēmumu.
            
         
         
            Frankfurtē pie Mainas, 2020. gada 22. janvārī
            
               
                  ECB prezidente
               
               Christine LAGARDE
            
         
         
            (1)  Eiropas Centrālās bankas Lēmums (ES) 2019/48 (2018. gada 30. novembris) par to, kā ārpus euro zonas nacionālās centrālās bankas apmaksā Eiropas Centrālās bankas kapitālu, un par Lēmuma ECB/2013/31 atcelšanu (ECB/2018/32) (OV L 9, 11.1.2019., 196. lpp.).
         
            (2)  Eiropadomes Lēmums (ES) 2019/1810, kas pieņemts, vienojoties ar Apvienoto Karalisti (2019. gada 29. oktobris), ar ko pagarina laikposmu saskaņā ar LES 50. panta 3. punktu (OV L 278I, 30.10.2019., 1. lpp.).
         
            (3)  Eiropas Centrālās bankas Lēmums (ES) 2020/137 (2020. gada 22. janvāris) par nacionālo centrālo banku procentuālo daļu Eiropas Centrālās bankas kapitāla parakstīšanas atslēgā un Lēmuma (ES) 2019/43 atcelšanu (ECB/2020/3) (skatīt šā Oficiālā Vēstneša X. lpp.).
         
            (4)  Eiropas Centrālās bankas Lēmums (ES) 2020/137 (2020. gada 22. janvāris), ar kuru nosaka noteikumus un nosacījumus Eiropas Centrālās bankas kapitāla daļu pārvešanai starp nacionālajām centrālajām bankām un apmaksātā kapitāla koriģēšanai, kā arī atceļ Lēmumu (ES) 2019/45 (ECB/2020/5) (skatīt šā Oficiālā Vēstneša X. lpp.).